“กสิกรไทย-กรุงเทพ-ธนชาต” ฉลองความสำเร็จปล่อยกู้ร่วมแก่อีซี่บาย 3 พันลบ.
"กสิกรไทย-กรุงเทพ-ธนชาต" ฉลองความสำเร็จปล่อยกู้ร่วมแก่อีซี่บาย 3 พันลบ.
12 มี.ค. 2561

มร.ฮิโตชิ โยโกฮามา (ที่ 3 จากซ้าย) ประธานกรรมการและประธานเจ้าหน้าที่บริหาร และ มร.โยชิโร ยามากูจิ (ที่ 2 จากซ้าย) กรรมการและประธานเจ้าหน้าที่บริหารการเงิน บริษัท อีซี่ บาย จำกัด (มหาชน) ร่วมกับผู้บริหารจากธนาคารกสิกรไทย จำกัด (มหาชน) หรือ KBANK พร้อมทั้ง ธนาคารกรุงเทพ จำกัด (มหาชน) หรือ BBL และ ธนาคารธนชาต ฉลองความสำเร็จในการสนับสนุนวงเงินสินเชื่อหมุนเวียนร่วม (Syndicated Revolving Credit Facility) จำนวน 3,000 ล้านบาท แก่อีซี่บาย
ทั้งนี้ เพื่อใช้เป็นเงินทุนหมุนเวียน โดยธนาคารกสิกรไทยทำหน้าที่เป็นผู้จัดการการวงเงินสินเชื่อ (Sole Lead Arranger) และปล่อยสินเชื่อร่วมกับธนาคารกรุงเทพและธนาคารธนชาตจนสำเร็จลุล่วงเป็นอย่างดี ณ ธนาคารกสิกรไทย สำนักงานใหญ่ เมื่อเร็ว ๆ นี้